钦定古今图书集成/历象汇编/庶征典/第042卷 > 北魏三
## 钦定古今图书集成/历象汇编/庶征典/第042卷 > 北魏三

### 世宗景明元年夏四月大流星起轩辕至翼十二月月晕太微又晕角亢房

按《魏书世宗本纪》，不载。　按《天象前志》：“景明元年十
二月癸未，月晕太微，既而有白气长一匹，广二尺许，
南至七星。俄而月复晕北斗大角。丁亥，月晕角、亢、房。”

又按《后志》：“四月壬辰，有大流星起轩辕左角东南。”

流，色黄赤，破为三段，状如连珠，相随至翼左角，后宗
也。占曰：“流星起轩辕，女主后宫多谗死者。翼为天庭
之羽仪，王室之蕃卫，彭城国焉。”又占曰：“流星于翼，贵
人有忧击。”是时彭城王忠贤，且以懿亲辅政，借使世
宗谅阴，恭己而修成王之业，则高祖之道庶几兴焉。
而阿倚母族，纳高肇之谮，明年，彭城王竟废。后数年，
高氏又鸩于后，而以贵嫔代之。由是小人道长，谗乱
之风作矣。夫天之风戒，肇于《履端》之始，而没身不悟，
以伤魏道，岂不哀哉！或曰：“轩辕主后土之养气而庇
祐下人也，故左角谓之少人焉。天象若曰，人将丧其
所以致养，几至流亡离析矣。”是岁，北镇及十七州大
馑，人多就食云。

〈注〉是岁十二月癸未，月晕太微，既而有白气长一丈许，南抵七星。俄而月复晕北斗大角。“为君以兵自卫，又赦祥也，且为立君之戒。”时萧衍立少主于江陵，改元，大赦。寻伐金陵，以长围逼之。

景明二年正月，月晕井觜参昴五车。金火合于奎。二
月月掩轩辕。又掩房入南斗。三月流星起五诸侯入
五车。填星犯井钺。五月月掩心。又掩斗。七月月晕娄
轹昴毕。八月金火合于翼。十一月金水俱出西方
按《魏书世宗本纪》。不载　按《天象前志》。二年正月甲
辰。月晕井觜参两肩昴五车。占曰“贵人死。大赦。”二月
甲戌大赦天下。五月壬子，广陵王羽薨。二月丙子，月
掩轩辕大星。《占》曰“女主忧。”正始四年十月，皇后于氏
崩。癸未，月掩房南头第二星。丙戌，月入南斗距星南
三尺。《占》曰“吴越有忧。”十二月，萧宝卷直后张齐玉杀
宝卷。五月丙午，月掩心第三星。戊申，月掩斗魁第三
星。七月辛亥，月晕娄，内青外黄；轹、昴、毕、天船、大陵、卷
舌、奎、娄。　又按《后志》，“正月己未，金火俱在奎，光芒相
掩，为兵丧，为逆谋，大人忧之，野有破军杀将。”奎，徐方
也。三月丁巳，有流星起五诸侯，入五车，至天潢，散绝
为三，光明烛地。五车所以辅衰替之君也。流星自五
诸侯干之，诸侯且霸，而修兵车之会，分而为二，距乏。
〈疑〉之君，几将并立焉。戊午，填星在井，犯钺，相去二寸。
占曰：“人君有戮死者。”时萧衍起兵襄阳，将讨东昏之
乱。是月，推南康王宝融为帝，践阼于江陵，于是齐有
二君矣。至八月戊午，金火又合于翼，楚分也。十一月
甲寅，金水俱出西方。占曰：“东方国大败。”时萧衍已举
夏日平寻阳，遂沿流而东，东主之师，连战败绩，于是
长围守之。十二月，齐将张稷斩《东昏》以降，又《戮主》之
征。

〈注〉魏收以为：“流星出五车，诸侯有反者。”至五月，咸阳王禧谋反，赐死。

景明三年正月月入斗。火犯房，填星逆行守井。二月
流星起东井，入紫宫北极。三月金水合于女。四月月
犯房，晕角、亢氐房心。六月月掩南斗。八月月晕轹、昴
毕娄胃五车，犯轩辕，流星起天中。十一月月蚀井尽，
又掩昴，晕参井、填星，又掩填星，又晕。十二月月犯昴
按《魏书世宗本纪》。不载。　按《天象前志》：“三年正月甲
寅”，月入斗，去魁第二星四寸许。《占》曰：“吴越有忧。”四月，
萧衍又废其主宝融。四月癸酉，月乘房南头第二星。
己亥，月晕在角、亢、氐、房、心。六月戊戌，月掩南斗第二
星。八月壬寅，月晕，外青内黄，轹、昴、毕、娄、胃、五车。《占》曰：
“贵人死。”乙卯，三老元丕薨。己酉，月犯轩辕。十一月己
巳，月蚀井尽。壬辰，月掩昴。《占》曰：“有白衣之会。”正始二
年四月，城阳王薨。乙未，月晕参井填星。占曰：“兵起。”四
年，氐反，行梁州事杨椿、左将军羊社大破之。丙申，月
掩填星，又晕。　又按《后志》，正月，火犯房北星，光芒相
接。癸巳，填星逆行守井北辕西星。皆大臣贼主，更政
立君之戒也。二月丁酉，有流星起东井，流入紫宫，至
北极而灭。东井，雍州之分，“衍凭之以兴。且西君之分，
使星山之，以抵辰极，是为禅受之命，且为大丧。”是月，
齐诸侯相次伏诛。既而西君锡命，衍受禅于建康，是为梁武帝。戊辰而少主殂。三月，金水合于须女。女，齐
分。金水合为兵诛。

〈注〉自二年至三年，月六掩犯斗魁，七月，火犯斗，皆吴分也。时江南比岁大馑，又连兵北鄙，负败相迹。又二年七月，晕娄，内青外黄，轹、昴、毕、天船、大陵、卷舌、奎船。为徐、鲁。又赦祥也。且曰：“多死丧。”三月，青、齐、徐、兖饥，死万馀人。七月，大赦。三年八月，月晕外青内黄，轹、昴、毕、娄、胃、五车。占曰：“贵人多死。”十二月，月犯昴、环月，太傅、平阳王丕薨，后年正月，大赦。

又按《后志》：八月丙戌，有大流星起天中，北流大如二
《斗器。占》曰：“有天子之使，出自中京，以临北方。”

景明四年正月，月晕胃、昴、参、五车。二月，月掩太白；三
月，又掩之，月晕轩辕、太微西垣、帝座。四月，月掩心。五
月，月在斗蚀。六月，月犯昴，又掩太白。七月，月犯房，月
晕昴、毕、觜、参、井、五车，再晕轩辕、太微、太白犯轩辕。九
月，大流星起五车。十二月，月晕昴、毕、娄、胃，又晕太微、
帝座、轩辕，又晕房、心、亢、氐。

按：《魏书世宗本纪》，不载　按《天象前志》：四年正月庚
申，月晕胃、昴、参、五车。二月辛亥，月掩太白。三月辛酉，
月晕轩辕太微西垣帝座。四月丙申，月掩心大星。五
月丁卯，月在斗，从地下蚀，出十五分，蚀十二。占曰：“饥。”
正始四年八月，敦煌民饥，开仓赈恤。六月癸卯，月犯
昴。《占》曰：“有白衣之会。”永平元年三月，皇子昌薨。丁未，
月掩太白。七月戊午，月犯房大星。壬申，月晕昴、毕、觜、
参、东井、五车五星。占曰：“旱，有大赦。”正始元年正月丙
寅，大赦改年。六月，诏以旱彻乐减膳。十二月丁亥，月
晕昴、毕、娄、胃。己未，月晕太微帝座、轩辕。庚子，月晕房、
心、亢、氐。占曰：“有军大战。”正始元年，荆州刺史杨大眼
大破群蛮樊秀安等。　又按《后志》，九月壬戌，有大流
星起五车，东北流。占曰：“有兵将首于东北。”是岁二月
辛亥，三月丁未，月再掩太白，皆大战之象也。庚辰，扬
州诸将大破梁师于阴陵。十一月，左仆射源怀以便
宜安抚北边。明年二月，又大破梁师于邵陵。九月，蠕
蠕犯边，复诏源怀击之。

〈注〉是岁七月，月晕昴、毕、觜、参、井、五车。占曰“旱，大赦。”又再晕轩辕、太微。明年正月，月晕五车、东井、两河、鬼、填星。是月，大赦，改元。六月，以亢阳，诏彻乐减膳。〈按七月太白犯轩辕占见正始二年〉

### 正始元年正月月晕胃昴毕五车又晕娄胃昴毕又晕五车井南北河鬼填流星如斗入紫宫二月月晕昴毕参五车

按《魏书世宗本纪》，不载。　按《天象前志》：“正始元年正
月乙卯，月晕胃、昴、毕、五车二星。丁巳，月晕娄、胃、昴、毕。
戊戌，月晕五车三星，东井、南河、北河、舆鬼、填星。二月
甲申，月晕昴、毕、参左肩、五车。”　又按《后志》：正月戊辰，
流星如斗，起相星，入紫宫，抵北极而灭。夫紫宫，后妃
之内政，而由辅相干之，其道悖矣。且占曰：“其象著大，
有非”常之变。〈按正月月晕胃昴毕五车又晕五车东井两河鬼填星二月又晕昴毕觜参占

见正始三年

正始二年六月，流星起织女，抵营室，木犯昴。九月，月
在昴蚀。

按《魏书世宗本纪》，不载。　按《天象前志》：二年九月癸
未，月在昴，十五分蚀十。占曰：“饥。”四年九月，司州民饥，
开仓赈恤。　按《后志》：六月癸丑，有流星如五斗器，起
织女，抵室而灭。占曰：“王后忧之，有女子白衣之会，往
反营室，衅归后庭焉。”

〈注〉先是景明四年七月。太白犯轩辕大星。至二年六月。木犯昴。占曰：“人君有白衣之会。”《同上》。

正始三年正月。月晕太微帝座。大流星起天市。入北
极。三月月在氐蚀尽。六月太白昼见。十月月犯太白
按《魏书世宗本纪》。不载　按《天象前志》。三年正月辛
巳。月晕太微帝座。轩辕左角贲。〈疑〉星。三月庚辰，月在
氐，蚀尽。十月甲寅，月犯太白。　又按《后志》：正月己亥，
有大流星起天市垣，西贯紫蕃，入北极市垣之西。又
公卿外朝之理也。占曰：“以臣犯主，天下大凶。”明年，高
肇欲其家擅宠，乃鸩杀于后及皇子昌，而立高嫔为
后。六月丙辰，太白昼见。占曰：“阴国之兵强。”八月，梁师
寇边，攻陷城邑。秋九月，安东将军邢峦大破之宿豫，
斩将三十馀人，捕虏数万。十月甲寅，月犯太白，又大
战之象。明年，中山王英败绩于淮南，士卒死者十八
九。

〈注〉又元年正月，月晕胃、昴、毕、五车；戊午，又晕五车、东井、两河鬼、填星。二月甲申，又晕昴、毕、觜、参。三年正月，月晕太微、轩辕。皆为兵赦。是月，皇太子生，大赦天下。

正始四年秋七月，有星孛于东北。

按《魏书世宗本纪》，不载。　按《天象后志》：四年七月己
卯，有星孛于东北。占曰：“是谓天谗，大臣贵人有戮死
者。”凡孛出东方，必以晨乘日而见，乱气蔽君明之象
也。昔鲁哀公十三年十一月有星孛于东方，明年春
秋之事终，是谓诸夏微弱，蛮夷递霸，田氏专齐，三族擅晋，卒以干其君明而代夺之，陵夷遂为战国，天下
横流矣。今孛星又见，与《春秋》之象同。天戒若曰，是居
太阳之侧而干其明者，固多秽德，可彗除矣。而君不
悟，衰替之萌，将由此始乎？是岁，高肇鸩后及皇子，明
年，又谮杀诸王，天下冤之。肇故东夷之俘，而骤更先
帝之法，累构不测之祸，干明孰甚焉！魏氏之悖乱，目
此始也。

### 永平元年三月荧惑在东壁填星逆行太微是月月犯毕五月月犯毕六月月掩毕太白岁星合于柳十一月月犯左执法流星出羽林

按：《魏书世宗本纪》不载。　按《天象前志》：永平元年五
月丁未，月犯毕。占曰：“贵人有死者。”九月，杀太师彭城
王勰。六月己巳，月掩毕。十一月癸酉，月犯左执法。占
曰：“大臣有忧。”四年三月壬戌，广阳王嘉薨。　又按《后
志》：三月戊申，荧惑在东壁，月行抵之，相距七寸，光芒
相及。室壁四辅，君之内宫，人主所以庇卫其身也。天
象若曰：“且有重大之臣屏藩王室者，将以谗贼之乱
死于内宫。”又曰：“诸侯相谋。”三月癸未，填星逆行太微，
在左执法西，是为后党持政，大夫执纲，而逆行侮法，
以启萧墙之内。是月，月犯毕；六月，又掩之。占曰：“贵人
有死者。”庚辰，太白、岁星合于柳。柳为周分，且占曰“有
内兵以贼诸侯。”八月，京兆王愉出为冀州刺史，恐不
见容，遂举兵反；以诛尚书令高肇为名，与安乐王诠
相攻于定州。九月，太师、彭城王毙于禁中，愉亦死之。

〈注〉或曰：“柳，豫州分，所合之野，谋兵有战，野拔邑事至。”十一月丙子，流星起羽林南，大如碗，色赤，有黑云东南引，如一匹布，横北《轹星。占》曰：“禁兵起，所首召之。”是岁，豫州人白早生杀刺史司马悦，以城降。梁遣尚书邢峦击之。十二月，峦拔悬瓠，斩早生。

永平二年三月，大流星起天纪，孛天市垣，火入鬼。四
月，金入鬼。荧惑犯轩辕大星。五月，太白犯岁。七月，大
流星起，螣蛇入紫宫。九月，岁星入太微。十月，月犯轩
辕。十一月，月掩毕。十二月，岁掩左执法。

按：《魏书世宗本纪》，不载。　按《天象前志》：“二年十一月
丙戌，月掩毕大星。”　又按《后志》：“二年三月丁未，有流
星径数寸，起自大纪，孛于市垣，光芒烛地，有尾迹，长
丈馀，凝著天。”天象若曰：“政失其纪，而乱加乎人，浸以
萌矣。”是将以地震为征，地震者，下土不安之应也。是
月火人鬼距积尸五寸。积尸，人之精爽，而炎气加之，
疫祥也。四月乙丑，金入鬼，去积尸一寸。又以兵气干
之，强死之祥也。逾逼者事甚，鬼主骄亢之戒，故金火
荐灾其人，以警而惧之。五月，太白犯岁，光芒相触。占
曰：“兵大乱，岁饥，不出三年。”七月庚辰，有流星起，螣蛇
入紫宫，抵北极而灭。天戒若曰：彼光，后王道者。〈疑〉“以
驭阴阳之变矣。将有水旱之沴，地震之祥，而后灾加
皇极焉。”明年夏四月，平阳郡大疫，死者几三千人。平
阳，鬼星之分也。秋，州郡二十大水。冀、定旱，饥。四年朐
山之役，丧师殆尽。其后繁畤、桑干、灵丘、秀容、雁门地
震陷裂，山崩泉涌，杀八千馀人。延昌三年诏曰：“比岁
山鸣地震，于今不已，朕甚惧焉。”至正月，宫车晏驾。
又按《后志》：“九月甲申，岁星入太微，距右执法五寸，光
明相及。十二月乙酉，逆行入太微，掩左执法。”〈占见三年〉
又按《后志》。“四月庚午，荧惑犯轩辕大星。十月壬申，月
失行，犯轩辕大星。”

永平三年正月，月在张蚀。闰月，月在危蚀。岁星犯左
执法。八月，火犯积尸。十一月，月犯太白。十二月，月在
张蚀。

按：《魏书世宗本纪》，不载。　按《天象前志》：三年正月戊
子，月在张蚀。闰月乙酉，月在危蚀。十一月壬寅，月犯
太白，十二月壬午，月在张蚀。　又按《后志》：二年，岁星
入太微，距右执法，逆行入太微，掩左执法，三年闰月
壬申，又顺行犯之，相去一寸。《保乾图》曰：“臣擅命，岁星
犯执法。”是时高肇方为尚书令，故岁星反复由之，所
以示人主也。天若言曰：“政刑之命乱矣。”彼居重华之
位者，盍将反复而观省焉。今虽厚而席之，适所以为
祸资耳。且《占》曰：“中坐成刑，远期五年，间五岁而肇诛。”

〈注〉七年十一月丙戌，月掩毕火星。至三年八月，火犯积尸。占曰：“贵人死，又饥疫祥也。比年水旱灾疫。”是月，中山王略薨。明年春，司徒、广阳王嘉薨。

永平四年正月，大流星起张，入参。四月，月晕太微轩
辕，月犯太白于胃，荧惑犯轩辕。五月，入太微。七月，流
星起北斗，入紫宫。八月，月掩鬼，月犯太白于胃，又入
太微。十月，月犯轩辕，大流星入羽林。月入太微。十一
月，月犯毕。十二月，岁星犯房。

按《魏书世宗本纪》，不载　按《天象前志》：四年四月癸
酉，月晕太微轩辕。占曰：“小赦。”延昌二年八月，诸犯罪
者恕死，从流已下减降。辛卯，月犯太白于胃。八月癸
丑，月掩舆鬼。丁巳，月入太微。占曰：“大臣死。”延昌元年
三月己未，尚书左仆射安乐王诠薨。辛酉，月犯太白。
十月壬午，月失行，黄道北犯轩辕大星。甲申，月入太
微。十一月乙巳，月犯毕。占曰：“为边兵。”十一月戊申，诏李崇、奚康生治兵寿春，以讨胊山之寇。　又按《后志》：
正月戊戌，有流星起张，西南行，殷殷有声，入参而灭。
张，河南之分，参为兵事。占曰：“流星自东方来，至伐而
止。有来兵，大败吾军。有声者，怒也。”先是，去年十一月，
月犯太白，是岁又犯之，在胃；八月辛酉，又犯之。胃为
徐方大战之象也。十月戊寅，有大流星孛于羽林南
流色赤，珠落下，入浊气，勃然而流，王师溃乱之兆。先
是，梁朐山镇杀其将来降，诏徐州刺史卢昶援之。十
二月，昶军大败于淮南，沦覆十有馀万。十二月己巳，
岁星犯房，上相相距一寸，光芒相及。

〈注〉四月庚午，荧惑犯轩辕大星，至五月，入太微，距右执法三寸，光芒相接。荧惑，天视也，始由轩辕而省执法之位，其象若曰：“是居后党而擅南宫之命，君其降监焉。”其应与岁星同也。七月乙巳，有流星起北斗魁前，西北流入紫宫，至北极而灭。占曰：“不出期年，兵起，且亡，君戒。”是岁有胊山之役，间岁而帝崩。

### 延昌元年春二月月晕东井鬼轩辕三月在翼晕又犯太微又晕角亢房心填岁岁星犯键闭掩房填星守氐流星起太阳守入紫宫木土相犯八月大流星

“起五车，入毕。”九月，月、荧惑合于七星。十月，月晕东井、
五车、毕、参。十二月，月犯荧惑于太微。〈按三月木土相犯占见三年〉
按《魏书世宗本纪》，不载　按《天象前志》：延昌元年二
月庚午，月晕东井、舆鬼、轩辕大星。三月辛丑，月在翼
晕，须臾之间，再成再散。壬寅，月犯太微。乙巳，月晕角、
亢、房、心、填、岁。九月丁卯，月及荧惑俱在七星。十月癸
酉，月晕东井、五车、毕、参。占曰：“大旱”，一曰：“为水。”二年四
月庚子，出绢十五万疋，赈恤河南饥民。五月，寿春水。
十二月戊戌，月犯荧惑于太微。占曰：“君死不出三年。”
四年正月，世宗崩。　又按《后志》：元年三月丙申，岁星
在钩钤东五寸，距键闭三寸，丙午，又掩房。上相。天象
若曰：夫钤键之辔，君上所宜独操，非骖服所当共也。
先是，高肇为尚书令，而岁星三省执法，是岁至升为
司徒，犹怏怏不悦，而岁星又再循之，所以“示人主审
矣。”间二岁而上崩，肇亦诛灭。

〈注〉或曰：“木与房合，主丧水。”又元年二月，月晕井、鬼、轩辕；十月，又晕井、五车、参、毕，皆水旱饥，赦之祥。自元年二月不雨，至六月雨，大水。二年四月庚子，出绢十五万疋，赈河南饥人。是夏，州郡十二大水，八月，减天下殊死。

又按《后志》：三月，填星在氐，守之九十馀日。占曰“有德
令拜太子，女主不居宫。”至十月，立皇太子，赐为父后
者爵，旌孝友之家。　又按《后志》：三月乙未，有流星起
太阳守，历北斗，入紫宫，抵北极，至华盖而灭。太阳守
所以弼承帝车，大臣之象。今使星出之，以语天极之
位，臣执国命，将由此始乎？且占曰“天下大凶，主室其
空。”先是，去年八月至十月，月再入太微；是岁三月又
如之。十二月甲戌，月犯火于太微。占曰：“君死，不出三
年，贵人夺权失势。”　又按《后志》：八月己未，有流星起
五车，西南流入毕。毕，边兵也。占曰：“有兵车之事，以所
直名之。”

延昌二年正月，月晕轹、亢、房、填、织女、天棓、紫宫、北斗。
二月，月晕荧惑、轩辕、太微帝座。三月，荧惑犯太微，填
星守房。四月，月掩填星，月在箕蚀。六月，月犯毕。七月，
月掩填星。九月，荧惑入太微，犯屏。十一月，大流星出
五车。十二月，有星西南流，分为二。

按《魏书世宗本纪》，不载　按《天象前志》：二年正月庚
子，月晕，晕东有连环，轹亢、房，填、织女、天棓、紫宫、北斗。
二月己巳，月晕荧惑、轩辕太微帝座。占曰：“旱。”六月乙
酉，青州民饥，诏开仓赈恤。四月丙申，月掩填星己亥，
月在箕，从地下蚀出，还生三分，渐渐而满。占曰：“饥。”三
年四月，青州民饥，开仓赈恤。六月乙巳，月犯毕左股，
《占》曰：“为边兵。”二年六月，南荆州刺史柏叔舆破萧衍
军于九江。七月戊午，月掩填星。　又按《后志》：三月乙
丑，填星守房。占曰：“女主有黜者，以地震为征。”地震者，
阴盈而失其性也。四月丙申，月掩填星。七月戊午，又
如之。是为后妃有相迁夺者。且曰：女主死之。时比岁
地震。　又按《后志》：十一月戊午，有流星起五车，西南
流，殷殷有声。凭怒者，事盛也。十二月己卯，有流星西
南流，分而为二，又偏师之象也。　又按《后志》：三月辛
酉，荧惑犯太微。占曰：“天下不安，有立君之戒。”九月丁
卯，入太微，犯屏星。明年正月而世宗崩。于是王室遂
卑，政在公辅。

延昌三年二月，月晕毕、昴、太白、东井、五车。是月，太白
失行，流星起天津。六月，太白昼见。八月，太白犯轩辕。
九月，月犯太微屏星，太白掩右执法。十月，月犯房。十
二月，月掩荧惑。〈按四月流星起天津占见四年〉
按《魏书世宗本纪》，不载。　按《天象前志》：“三年二月乙
酉，月晕毕、昴、太白、东井、五车。九月丁卯，月犯太微屏
星。十月壬寅，月犯房第二星。十二月丙午，月掩荧惑。”

又按《后志》：“八月太白犯轩辕，十二月月掩荧惑” ，皆

动摇，故世宗息嗣几绝。明年上崩，后废为尼，降居瑶
光寺，寻为胡氏所害，以厌天变也。　又按《后志》：六月
辛巳，太白昼见。占曰：“西兵大起，有王者之丧。”十一月，
大将军高肇伐蜀，益州刺史傅竖眼出北巴，平南羊
祉出涪，安西奚康生出绵竹，抚军甄琛出剑阁，会帝
崩，《旋师》

〈注〉先是，元年三月己酉，木土相犯。占曰：“人君有失地者，将死之。”又曰：“先作事者败，兵起，必受其殃。”三年九月，太白掩右执法，是为大将军有罹刑辟者。先是，二年二月，梁郁州人徐元明斩大将张稷来降，及肇出征，退亦就戮。三年二月，月晕毕、昴、五车、太白、东井，占主赦。是月，太白失行，在天关北。占：“有关梁之兵，道不通。”明年正月，肃宗立，大赦天下。二月，梁将任太洪帅众寇关城。

延昌四年五月，月犯太微。九月，月又犯之。十月，月又
入之，太白犯南斗。闰月，月犯轩辕。大流星起七星，历
南河东井。十一月，木、火会于室。

按《魏书高宗本纪》不载。　按《天象前志》：四年五月庚
戌，月犯太微。占曰：“贵人忧。”九月，安定王燮薨。九月乙
丑，月犯太微。十月癸巳，月入太微。占曰：“大臣死。”熙平
二年二月，太保领司徒广平王怀薨。闰月戊午，月犯
轩辕。占曰：“女主忧之。”神龟元年九月，皇太后高尼崩
于瑶光寺。　又按《后志》：五月庚戌、九月乙丑、十月癸
巳，月皆犯太微。中岁而骤干之，强臣不御，执法多门
之象也。闰月戊午，月犯轩辕。又女主之谪。十一月庚
寅，木火会于室，相距一尺。至甲午，火徙居东北，亦相
距一尺。室为后宫，火与木合曰内乱，环而营之，或淫
事干逼诸侯之象。占曰“奸臣谋，大将戮。若有夷族之
害，以赦令除之。”先是，三年九月，太白犯执法。是岁八
月，领军于忠擅戮仆射郭祚。九月，太后临朝，淫放日
甚，至逼幸清河王怿。其后羽林千馀人焚征西将军
张彝宅，辜死者百数。朝廷不能讨，于是大赦，原羽林，
亦营室之故也。

〈注〉魏收以为月犯太微，大臣有死者。其后安定王薨，月犯轩辕，女主忧之。其后皇太后高尼崩于瑶光寺营室，又主土功也。胡太后害高氏以厌天变，乃以后礼葬之。

又按《后志》：十月太白犯南斗。斗为吴分。占曰“大兵起。”
先是，三年四月，有流星起天津，东南流，轹虚、危。天津
主水事，且曰：“有大众之行。”其后梁造浮山堰以害淮
泗，诸将攻之。是岁闰月，有大奔星起，七星南流，色正
赤，光明烛地，尾长丈馀，历南河至东井。七星，河南之
分也。流星出之有兵起，施及东井，将以水祸终之。又
《占》曰：“所与城等。”〈疑〉是时，镇南崔亮攻梁师于硖石。明
年二月，镇东萧宝夤大破梁淮北军。九月，淮堰决，梁
人十馀万口皆漂入海。

### 肃宗熙平元年正月荧惑犯房三月太白犯岁星四月荧惑犯房月又犯房十一月大流星起织女十二月月犯岁星月晕井觜参五车

按《魏书肃宗本纪》不载。　按《天象前志》：熙平元年十
二月戊戌，月犯岁星。甲辰，月晕东井、觜参、五车。占曰：
“大旱，一曰水。”二年十月庚寅，幽冀沧瀛四州大饥，开
仓赈恤。　又按《后志》：三月丙子，太白犯岁星。十二月
甲辰，月犯岁星。是谓强盛之阴而陵少阳之君。岁又
诸侯也。天象若曰：始由内乱于之，终以威刑及之。是
岁正月，荧惑犯房。四月庚子，又逆行犯之。癸卯，月又
犯房。占曰“天下有丧，诸侯起霸，将相戮。”十一月，大流
星起织女，东南流，长且三丈，光明照地。占曰“王后忧
之，有女子白衣之会。”间岁，高太后殂，司徒国珍薨，中
宫再有丧事。其后仆射于忠，司徒、任城王澄薨。既而
太后幽逼，清河、中山王戮死。

〈注〉或曰：“月、太白犯岁星，馑祥也。火犯房，陈兵满野，有饥国，且大赦。”又元年十二月，月晕井、觜、参、五车。占曰：“水旱，有赦。”至二年正月，大赦。十月，幽、冀、沧、瀛大饥。是月，月再晕毕、参、五车。占曰：“饥，赦。”明年，幽州大饥，死者数千人。自正月不雨至六月。是岁，四夷反叛，兵大出，又赦，改元。

熙平二年四月，月犯房。六月，大流星出河鼓。九月，月
犯毕。十月，月晕昴、毕、觜、参、五车。十一月，大流星出河
鼓，月晕觜、参、东井，月又犯心。

按《魏书肃宗本纪》，不载　按《天象前志》：二年四月癸
卯，月犯房。九月癸酉，月犯毕。占曰：“贵人有死者。”《神龟》
元年四月丁酉，司徒胡国珍薨。十月癸卯，月晕昴、毕、
觜、参、五车四星；甲辰，月晕毕右股，觜、参、五车三星、东
井。《占》曰：“天下饥，大赦。”《神龟》元年正月，幽州大饥，死者
甚众，开仓赈恤，又大赦天下。十一月戊戌，月晕觜、参
东井。壬子，月犯心小星。　又按《后志》，“六月癸丑，有大
流星出河鼓，东南流至牛。”十一月，流星起河鼓，色黄
赤，西南流，长且三丈，有光照地。〈占见神龟元年〉

====神龟元年夏四月流星起河鼓至北斗散灭====按《魏书肃宗本纪》不载。　按《天象后志》：“熙平二年六
月，流星出河鼓，十一月流星起河鼓。至神龟元年四
月壬子，有流星起河鼓，西北流至北斗散灭。河鼓，鼓
旗之应也。故流星出之兵出；入之兵入。昔宋泰始初，
大流星出自河鼓，西南行，竟夜，有小星百数从之。既
而诸侯同时作乱，至是三出河鼓。秦州属国羌及南
秦”、东益氐皆反。七月，河州人却铁忽与群盗又起，自
称水池王，诏行台源子恭及诸将四出征之。朝廷多
事，故天应屡见云。　按《宣武皇后高氏传》，“神龟元年，
太后出觐母武邑君，时天文有变，灵太后欲以后当
祸，是夜暴崩。”

《神龟》二年春二月，月晕参、井、岁星、五车。四月，大流星
起天市。八月，月犯轩辕，太白，又犯之。十二月，月在柳
蚀。

按《魏书肃宗本纪》不载。　按《天象前志》：二年二月丙
辰，月在参，晕井、觜、参右肩、岁星、五车四星。占曰：“有相
死。”十二月，司徒尚书令、任城王澄薨。八月辛未，月犯
轩辕。十二月庚申，月在柳，十五分蚀十。　又按《后志》：
四月甲戌，大流星起天市垣西，东南流，轹尾，光明烛
地。《天象若》曰：“将作大众而从后妃之事矣。”以所首名
之。是岁九月，太后幸崧高。或曰：“市垣所以均《国风》，尾
幽州也。”明年，诏尚书长孙稚抚巡北蕃，观省风俗。

〈注〉二月丙辰，月在参，晕井、觜、参、岁星、五车。占曰“有死相，且赦。”明年，诸王多伏辜，又大赦。

又按《后志》：“八月己亥，太白犯轩辕。是月月又犯之。”〈占见

正光元年

### 正光元年正月月犯轩辕大星四月金火合于井五月太白犯月七月太白犯角九月有彗星见东方

按《魏书肃宗本纪》，不载。　按《天象前志》，正光元年正
月戊子，月犯轩辕大星。占曰：“女主有忧。”七月丙子，元
又幽灵太后于北宫。　又按《后志》神龟二年，太白犯
轩辕，月又犯之。至正光元年正月，月又犯轩辕大星。
四月庚戌，金火合于井，相去一尺。占曰：“王业易，君失
政，大臣首乱，将相戮死，以用师大败。”五月丙午，太白
犯月，相距三寸。占曰：“将相相攻，秦国有战。”七月，太白
犯角。角，天门也，是为兵及朝廷。占曰：“有谋不成，破军
斩将。”是月，侍中元叉矫诏幽太后于北宫，杀太傅、清
河王怿。八月，中山王熙起兵诛元叉，不克，遇害。明春，
卫将军奚康生谋讨叉于禁中，事泄，又死。是冬，诸将
伐氐，官军败绩。九月辛巳，有彗星光爓如火，出于东
方，阴动争明之异也。《感精符》曰：“天下以兵相威，以势
相乘，至威。”〈疑〉乱起，布衣从衡，祸未庸息，帝宫其空。昔
正始中，天谗孛于东北，是岁而摄提复周。故《天象》若
曰：“夫谗之乱萌，有自来矣”，彗除之象，今则著矣。战国
之祸，将由此作乎！间三年而北镇肇乱，关中迹之。自
是奸雄鼎沸，覆军相踵，其灾之所及，且二十馀年，而
犹未弭焉。

〈注〉《梁志》曰：九月乙亥，有星晨见东方，光如火。占曰：“国皇见，有内难，急兵。”明年义州反。乙亥去辛巳，凡六日，而北方觌之，其气盖同矣。始干其明，以妖南国；既又彗而布之，以除魏邦。

正光二年四月，火、土相犯于危。七月，月犯昴。九月，月
再晕昴、毕、五车。岁犯左执法。十月，月掩心。十一月，月
犯昴，金、土犯于危。〈按九月岁犯左执法占见三年〉
按《魏书肃宗本纪》，不载。　按《天象前志》：二年七月乙
卯，月在昴北三寸。九月庚戌，月晕胃、昴毕五车二星。
辛亥，月晕昴、毕觜参两肩、五车五星。占曰：“有赦。”三年
十一月丙午，大赦天下。十月辛卯，月掩心大星。十一
月乙卯，月犯昴。　又按《后志》：四月甲辰，火土相犯于
危。十一月辛亥，金土又相犯于危。危，存亡之机，太白
司兵，荧惑司乱，而元枵司人，上下之所系命也。三精
洊聚，群臣叶谋，以济屯复之运焉。占曰：“天下方乱，甲
兵大起，王后专制，有虚国徙王。”

正光三年正月，月掩心，岁犯左执法。二月，月掩太白，
又在张，晕轩辕、太微右执法、岁星。三月，大流星入紫
宫。四月，月掩心，大奔星历紫微入北斗。五月，岁掩左
执法。七月，大流星出王良。月犯昴。九月，月晕昴、毕、觜、
参、五车。十一月，月犯昴。

按《魏书肃宗本纪》，不载。　按《天象前志》：“三年正月甲
寅，月掩心距星。二月丁卯，月掩太白，京师不见，凉州
以闻。甲戌，月在张，晕轩辕、太微右执法、岁星。四月丁
丑，月掩心距星。九月丙午，月在毕，晕昴、毕、觜、参两肩、
五车四星。”　又按《后志》：“七月庚申，有大流星如五斗
器，起王良，东北流，长一丈许。王良主车骑，且曰：有军
涉河，昭盛者事大。”是日，月在昴北三寸；十一月乙卯，
又如之。是谓兵加匈奴，且胡王之谪也。先是，蠕蠕阿
那瓌失国，诏北镇师纳之。是岁八月，蠕蠕后主来奔
怀、朔、镇。间岁，阿那瓌背约犯塞，诏尚书令李崇率骑
十万讨之，出塞三千馀里，不及而还。

〈注〉二年九月庚戌，月晕胃、昴、毕、五车；辛亥，又晕之。《占》曰：〈阙二字〉有赦至。三年九月，月在毕，晕昴、毕、觜、参

《五车》是岁夏，大旱。十二月，大赦。

又按《后志》：二月丁卯，月掩太白，京师不见，凉州以闻。
占曰：“天下大兵起，凉州独见，灾在秦也。”三月癸卯，有
大流星起西北角，流入紫宫，破为三段，光明照地。角
星主外朝兵政，流星由之，将大出师之象。若曰将以
兵革之故，王室分崩。入抵紫宫，天下大凶，有虚国之
象。四月癸酉，有大奔星，历紫微，入北斗东北首，光明
“烛地，殷然如雷”，盛怒之象也。皆以所直名之。

〈注〉二年十月，月掩心大星；至三年正月，月掩心距星；四月丁丑，又如之。《占》曰“乱臣在侧。”〈阙四字〉五年间五岁而肃宗崩。

又按《后志》：“先是二年九月，岁星犯左执法，至三年正
月癸丑，又逆行犯之，相去四寸，光芒相及。五月丙辰，
岁星又掩左执法。是时宦者刘腾与元叉叶谋，遂总
百揆之任，故岁星反复由之。至四年二月，腾死，叉由
是失援。”

正光四年正月，月晕东井、南河，觜、参、五车。四月，火、土
犯于室。七月，月晕娄、胃、昴、毕、觜。八月，在毕，掩荧惑。十
月，太白入斗。十一月，岁星犯房。〈按十一月岁星犯房占见五年〉
按《魏书肃宗本纪》，不载。　按《天象前志》：四年正月戊
戌，月在井，晕东井南河轹、觜、参右肩一星、五车一星。
七月乙巳，月在胃，晕娄、胃、昴、毕、觜。占曰：“贵人死。”四年
十一月丁酉，太保崔光薨。八月乙亥，月在毕，掩荧惑。

又按《后志》：“四月己未，火、土又相犯于室，是谓后宫。”

内乱。且占曰：“欲杀主，天子不以寿终。”或曰：魏氏轩辕
之裔，填星之物也。赤灵为母，白灵为子，经纶建国之
命，所以传拨乱之君也。其受之者，将在并州与有齐
之国乎？其后太后淫昏，天下大坏，上春秋方壮，诛诸
佞臣。由是郑俨等悚惧，遂说太后鸩帝。既而尔朱氏
兴于并州，终启齐室之运，卜洛之业遂丘墟矣。　又
按《后志》：八月乙亥，月在毕，掩荧惑。又边城兵乱之戒
也。十月乙卯，太白入斗口，距第四星三寸，光芒相掩。
占曰：“大兵起，将戮辱。”又吴分也。五年正月，沃野镇人
破落汗拔陵反，临淮王彧征之，败绩于五原。六月，莫
折大提反于秦，雍州刺史元志讨之，又大败于陇东。
明年，南方诸将频破梁师，至八月，杜落周起上谷。其
后鲜于修礼反定州，王师比岁北征，冀方大震。既而
葛荣承之，竟陷河北。

正光五年二月，月晕毕、觜、参、东井、荧惑、五车。闰月，月
晕轩辕、太微，又晕太微、张、翼。四月，岁星逆行犯房。八
月，月又晕胃、昴、五车。十月，晕昴、毕、觜、参。十二月，晕奎、
娄、胃、昴。

按《魏书肃宗本纪》不载。　按《天象前志》：五年二月庚
寅，月在参，晕毕、觜、参两肩、东井、荧惑、五车一星。占曰：
“兵起。”六月，秦州城人莫折大提据城反，自称秦王。诏
雍州刺史元志讨之。闰月壬辰，月在张，晕轩辕太微
西蕃。占曰：“天子发军自卫。”孝昌三年正月己丑，诏内
外戒严，将亲出讨。癸巳，月在翼，晕太微张翼。占曰：“士
卒多逃走。”一曰：“士卒大聚。”十月，营州城人刘安定就
德兴反，执刺史李仲遵，其部下王恶儿斩安定以降，
德兴东走，自号燕王。八月丙申，月在昴，晕胃、昴、五车
二星，毕、觜、参一肩。十二月癸未，月在娄，晕奎、娄、胃、昴。

又按《后志》。“先是二年九月。岁星犯左执法。” 至三年。

“正月癸丑，又逆行犯之，相去四寸，光芒相及。五月丙
辰，岁星又掩左执法。”是时宦者刘腾与元叉叶谋，遂
总百揆之任，故岁星反复由之，与《高肇同占》。至四年
二月，腾死，叉由是失援。其年十一月庚戌，岁星犯房，
上相，相距二寸，光芒相掩。“五年四月己丑，岁星又逆
行犯之。”明年，皇太后反政，叉遂废黜。昔高肇为尚书
令，而“岁星三省之，及升于上相，岁星亦再循之。至是
三犯执法而腾死，再干上相而叉败。”旷官之谴，异代
同符矣。

〈注〉五年二月，月在参，晕觜、参、五车、东井、荧惑。八月，又晕之。闰月，月在张、翼，再晕轩辕、《太微。占》曰：“兵起，士卒多遁走。”一曰：“士卒大聚。”又皆赦祥也。是时，征调骤起，兵相蹈籍。又有诏内外戒严，将亲征。自二月至六月，再大赦天下。十月，月在毕，晕昴、毕、觜、参。后年春，又大赦。

### 孝昌元年五月太白犯轩辕八月太白在张角盛大十月月晕毕觜参五车十二月火入鬼

按《魏书肃宗本纪》，不载。　按《天象前志》：孝昌元年十
月丙戌，月在毕，晕昴、毕、觜、参两肩、五车二星。　又按
《后志》：五月太白犯轩辕。八月在张，角盛大。占曰：“有暴
酷之兵。张，河南也。”十二月火入鬼，又犯之。占曰：“大贼
在大人之侧。”后以淫泆失政。又秦分也。

孝昌二年正月，金木相犯于牛。三月，奔星出紫微。四
月，荧惑犯轩辕。六月，奔星起大角，入紫宫。八月，月在
胃，掩填星。闰月，又掩填星。十月，有星入月中灭。十一
月，金木相犯于女。

按《魏书肃宗本纪》不载。　按《天象前志》：“二年八月甲
申，月在胃，掩填星。闰月癸酉，月掩填星。”　又按《后志正月癸卯，金木相犯于牛，十一月戊申，又相犯于女。
岁所以建国均人，女为蚕妾，牛为农夫。天象若曰：“是
将罹以寇戎，而丧其耕织之务矣。且曰有乱兵大战
而波及齐吴。”是岁八月甲申，月在胃，掩填星，闰月癸
酉，又掩之。〈按八月月在胃掩填星闰月又掩占见三年〉又按《后志》：三月，
奔星大如斗，出紫微东北，流光照地。占曰：“王师大出，
邦去其君。”六月，有奔星如斗，起大角，入紫宫而灭栋
星，以肆觐群后而敷威令于四方也。今大号由之，以
诏天极，不以逆乎？且有空国徙王之戒焉。十月，有星
入月中而灭。占曰：“入而无光，其国卒灭。星反出者，亡
国复立。”是岁四月至三年九月，荧惑再犯轩辕大星。

〈按四月荧惑犯轩辕占见武泰元年〉

《孝昌》三年正月，月犯填星于娄，月在井，晕觜、参、南、北
河、五车。九月，荧惑犯轩辕。〈按九月荧惑犯轩辕占见武泰元年〉
按《魏书肃宗本纪》，不载。　按《天象前志》：三年正月戊
辰，月犯填星于娄，相去七寸许，光芒相及。占曰：“国破，
期不出三年。一曰天下有大丧。”武泰元年二月癸丑，
肃宗崩。四月庚子，尔朱荣害灵太后及幼王，又害王
公巳下。癸酉，月在井，晕觜、参两肩、南北河、五车两星。
占曰：“有赦。”七月己丑，大赦天下。　又按《后志》：二年八
月，月掩填星，闰月又掩之。三年正月戊辰，又掩之。是
为女君有罹兵刑之祸者，洊干之事甚而众也。又占
曰：“天下大丧，无主贵人兵死，国以灭亡。”

〈注〉正月癸酉，月在井，晕觜、参、两河、五车。七月，大赦。明年，少主立，又大赦。

### 武泰元年正月荧惑逆行犯轩辕月晕觜参两河五车三月月掩毕又晕太微及角

按《魏书肃宗本纪》，不载。　按《天象前志》：武泰元年三
月庚申，月掩毕大星。庚午，月在轸，晕太微角。　又按
《后志》：孝昌二年四月至三年九月，荧惑再犯轩辕大
星。武泰元年正月，又逆行复犯之。占曰：“主命将失，女
君之象，乱逆之灾。”三月庚申，月掩毕大星。占曰：“边兵
起，贵人多死者。”是时淫风滋甚，王政尽弛，自大河而
北，极关而西，覆军屠邑，不可胜计。既而萧宝夤叛于
雍州，梁师骤伐淮泗，连兵贵士，万姓嗷嗷，丧其乐生
之志矣。是岁二月，帝竟以暴崩。四月，尔朱荣以大兵
济河，执太后及幼主，沈诸中流，害王公以下二千，遂
专权晋阳，以令天下焉。

### 敬宗建义元年七月丙子月在毕掩大星

按《魏书敬宗本纪》。不载。　按《天象前志》云云。

### 永安元年七月太白犯左角掩毕十一月月犯毕十二月月晕岁星奎娄胃昴又掩毕大星

按《魏书敬宗本纪》，不载。　按《天象前志》：永安元年十
一月丙寅，月在毕大星东北五寸许，光芒相掩。十二
月辛卯，月在娄，晕奎、岁星、胃、昴。癸巳，月掩毕大星。
又按《后志》：七月癸亥，太白犯左角，相距四寸。光芒相
掩，兵及朝廷之象。占曰：“大战不胜，贵人有来者，其谋
不成。”〈按七月十一月十二月月掩毕占见三年〉
永安二年三月月入毕。四月月入太微，又在轸，晕太
微，月在危。闰月荧惑入鬼，犯积尸。八月月入毕。十月
月晕填星、昴、毕、觜、参、五车，又在参蚀。十一月荧惑犯
上将上相。十二月月掩毕，又与荧惑合于轸，晕填星、
昴、毕、觜参，伐五车，又晕轩辕、太微，月在轸，掩荧惑。
按《魏书敬宗本纪》不载。　按《天象前志》：二年三月乙
卯，月入毕口。占曰：“大兵起。”壬戌，诏大将军、上党王天
穆与齐献武王讨邢杲。四月己丑，月在翼，入太微，在
屏星西南，相去一尺五寸，须臾下没。辛卯，月在轸，晕
太微轸角。乙丑，月在危。八月乙丑，月在毕左股第二
星北，相去二寸许，光芒相掩，须臾入毕。《占》曰：“兵起。”三
年正月辛丑，东徐州城民吕文欣等反，杀刺史，行台
樊子鹄讨之。十月辛亥，月在毕，晕毕、昴、填星、觜、参、井、
五车四星。《占》曰：“兵起，大赦。”三年三月，万俟丑奴遣其
大行台尉迟菩萨寇岐州，大都督贺拔岳、可朱浑道
元大破之。四月，大赦天下。甲子，月在参蚀。十二月丙
辰，月掩毕右股大星。乙丑，月、荧惑同在轸。丁巳，月在
毕，晕昴、毕及填星、觜、参，伐五车四星。占曰：“大赦。”三年
九月，大赦天下。癸亥，月在翼，晕轩辕、翼、《太微。占》曰：“有
赦。”三年十月戊申，皇子生，大赦天下。乙丑，月在轸，掩
荧惑。　又按《后志》：闰月，荧惑入鬼，犯积尸。占曰：“兵起
西北，有𫓧钺之诛。”是岁，北海王颢以梁师陷考城，执
济阳王晖业，乘虚逐胜，遂入洛阳。至七月，王师大败
之，颢竟戮死。有谋不成之验。明年，尔朱天光击反虏
万俟丑奴及萧宝夤于安定，克之。咸伏诛。　又按《后
志》：“二年十一月，荧惑自鬼入太微西掖门，犯上将，出
东掖门，犯上相。东行累日，句己去来，复逆行而西。十
二月乙丑，月又掩之。”〈占见三年〉

永安三年正月，荧惑逆行入太微，月入太微，袭荧惑，
月晕太微、荧惑，月在轸，又掩之。二月，大流星西北流。
三月，荧惑近右执法，月又掩之。四月，月又晕太微，荧
惑出端门。五月，太白在参，昼见。六月，月犯毕。七月，彗
见三台，入氐，《大奔》星出紫宫。八月，月犯毕，又入轩辕太白犯轩辕。九月，月晕昴、觜、参、井、岁、填、五车。十月，月
晕东壁。十一月，月犯太白。

按《魏书敬宗本纪》，不载　按《天象前志》：三年正月己
丑，月入太微，袭荧惑，辛卯，月行太微中，晕太微荧惑。
壬辰，月在轸，掩荧惑。四月戊午，月晕太微。六月乙巳，
月在毕大星北三寸许，光芒相掩。八月庚申，月入毕
口，犯左股大星。辛丑，月入轩辕后星北，夫人南，直东
过，太白犯次妃。占曰：“人君死，又为兵起。”十二月，尔朱
兆“入洛，执帝，杀皇子，乱兵汗，辱后宫，杀司徒公、临淮
王彧。九月庚寅，月在参，晕昴、觜、参、井、岁、填二星、五车
三星。十月辛亥，月晕东壁。十一月辛丑，月在太白北，
中不容指。”　又按《后志》，“二年十一月，荧惑自鬼入太
微西掖门，犯上将，出东掖门，犯上相。东行累日，句己
去来，复逆行而西。十二月月又掩之。至三年正月癸
未，逆行入东掖门。己丑，月入太微，袭荧惑。辛卯，月行
太微中，又晕之。三月己卯，在右执法北一尺五寸，留
十四日。至壬辰，月又掩之，复顺行而东。四月戊午，月
又干太微而晕。己未，荧惑出端门，在左执法南尺馀
而东。自魏兴以来，未有循环反复若此之荐也。”是时，
孝庄将诛权臣，有兴复魏室之志，是以诚发于中，而
荧惑咨谋于上焉。其占曰：“有权臣之戮，有大兵之乱，
贵人以强死，而天下灭亡。”至五月己亥，太白在参，《书》
见：参为晋阳之墟，天意若曰，干明之衅于是乎在矣。
七月甲午，有彗星晨见东北方，在中台东一丈，长六
尺，色正白，东北行，西南指。丁酉，距下台上星西北一
尺而晨伏。庚子，夕见西北方，长尺，东南指，渐移入氐，
至八月己未渐见，癸亥灭。《占》曰：“彗出太阶，有阴谋，奸
宄兴。凡天事为之征形，以戒告人主，始涤公辅之秽
而彗除之，权臣将灭之象。再干太阳之明，而后陵夺
之，逆乱复兴之象也。三月而见者，变近亟也；究于内
宫者，反仇其上也。近期在冲，远期一年。”先是，二月壬
申，有大流星相随西北，尾迹不绝以千计，西北直晋
阳之墟。而“微星，庶人所以载皇极也，人徙而君从之。”
是月戊戌，有大奔星自极东贯紫宫而出，影迹随之，
迁君之应。至九月，上诛太原王荣、上党王天穆于明
光殿。是夕，尔朱氏党攻西阳门不克，退屯河阴。十二
月，洛阳失守，帝崩于晋阳。自是南宫板荡，劫杀之祸
相踵。先是，永安元年七月丙子、十一月丙寅、十二月
癸巳，月皆掩毕大星。至二年三月乙卯，月入毕口；八
月乙丑，又距毕左股二寸，光芒相掩，须臾入毕口。十
二月丙辰，掩毕右股大星。三年六月乙巳，又犯毕大
星；八月庚申，入毕口，犯左股大星。是月辛丑，太白犯
轩辕。明年五月，月又犯毕右股，遂入之。毕星所以建
魏国之命也。占曰：“天下有变，其君大忧，边兵起，上将
戮月洊干之，事甚而众。”及尔朱兆作乱，奉长广王为
主，号年建明。明年二月，又废之而立节闵。六月，高欢
又推安定王为帝于信都，复黜之，后更立武帝。于是
三少王相次崩殂，又洛阳再陷，六宫污辱，有兵及轩
辕之效焉。

### 前废帝普泰元年正月月晕轸角亢及斗柄五月月犯太白又犯毕十月月晕昴觜参五车金火岁土聚于觜参十一月奔星出太微

按《魏书前废帝本纪》，不载。　按《天象前志》：普泰元年
正月己丑，月在角，晕轸角亢亦连环晕，接北斗柄三
星，大角织女。五月己未，月犯毕右股第一星，相去三
寸许，光芒相及，又入毕口。十月癸丑，月晕昴、觜、参、东
井、五车三星。占曰：“有赦。”是月，齐献武王推立后废帝，
大赦天下。　又按《后志》：“五月辛未，大曰出西方，与月
并间”容一指，战祥也。先是，去年十一月辛丑，月在太
白北，不容一指。占曰：“有破军杀将，主人不胜。”既而尔
朱氏南侵，王师败绩。至是又与月合，几将复之乎？十
月甲寅，金、火、岁、土聚于觜参，甚明。大晋、魏之墟也。且
曰：“兵丧并起，霸君兴焉。”是时，渤海王欢起兵信都，改
元中兴。至十一月己卯，奔星如斗，起太微东北流，光
明烛地，有声如雷。占曰：“大臣有外事，以所首事命之。”
或曰：“中国失君，有立王迁主。著而有声者，盛怒也。”是
时尔朱氏成师北伐。

〈注〉正月己丑，月在角，晕轸、角、五车；亢连环，晕北斗、大角、织女。十月，又晕昴、毕、觜、参、井、五车。是时肆赦之令，岁月相踵。

按《北齐书神武本纪》：初，普泰元年十月，岁星、荧惑、填
星、太白聚于觜参，色甚明。太史占曰：“当有王者兴。”是
时神武起于信都。

### 孝武帝永熙元年三月火逆行犯氐岁星入鬼四月月在箕蚀九月月入太微太白经天十一月大流星出昴贯参毕荧惑入斗

按《本纪》不载。　按《天象前志》，“后废帝中兴二年四月
戊寅，月在箕蚀。出帝泰昌元年九月甲寅，月入太微，
犯屏星。”〈按中兴二年四月孝武帝改元泰昌十二月改元永熙〉　按《后志》，中兴
二年三月癸巳，火逆行犯氐。占曰：“天子失其宫。”闰月
庚申，岁星入鬼，犯天尸。占曰：“有戮死之君。”既而尔朱兆等大败于韩陵，覆师十馀万。四月，武帝即位，比及
岁终，凡杀三废帝。孝武永熙元年九月，太白经天。十
一月辛丑，有大流星出昴北，东南流轹毕贯参，光明
照地，有声如雷。《天象若》曰：“将有髦头之兵，凭陵塞垣，
与大司马合战。”明年正月丁酉，渤海王欢追击兆等
于赤洪岭，大破之，尔朱氏歼焉。

永熙二年四月，太白昼见。九月，火木合于翼，金火又
合于轸。十一月，月晕昴、毕、觜、参、五车。

按《魏书出帝本纪》，不载。　按《天象前志》：二年十一月
乙丑，月在毕，晕昴、觜、参两肩、五车五星。　又按《后志》：
四月，太白昼见。九月丁酉，火木合于翼，相去一寸，光
芒相掩。占曰：“是谓内乱，奸臣谋，人主忧。”甲寅，金火合
于轸，相去七寸，光芒相及。占曰：“是谓相铄，不可举事
用兵。”翼、轸，南宫之蕃。又荆州也。

永熙三年三月，有大奔星起匏瓜，入天市，月在亢，蚀
木，逆行犯左执法。五月，又犯左执法，荧惑逆行，掩南
斗魁，遂入斗。八月，月晕昴、毕、觜、参、五车。十二月，又如
之。

按《魏书出帝本纪》，不载。　按《天象前志》：“三年三月戊
戌，月在亢，蚀。八月庚午，月在毕，晕昴、毕、觜、参、五车四
星。占曰：大赦。是月戊辰，大赦天下。”　又按《后志》：“三月
癸巳，有奔星如三斛瓮，起匏瓜，西流入市垣，有光烛
地，逆流如珠，尾迹数丈，广且三尺，凝著天，状如苍白
云，须臾屈曲蛇行。匏瓜为阴谋，星大如瓮，为发谋举
事，光盛，且大人贵而众也。以所首名之且为天饰王
者，更均封疆。”是时斛斯椿等方说上伐高欢，荆州刺
史贺拔岳预谋焉。高欢知之，亦以晋阳之甲来赴。七
月，上自将十馀万次河桥，望欢军，惮之，不敢战，遂西
幸长安。至十月，渤海王更奉孝静为主，改元天平。由
是分为二国，更均封疆之应也。是月，欢命侯景攻荆
州，拔之，胜南奔。

〈注〉是年三月庚子，木逆行，在左执法北一寸，光芒相掩。五月甲申，又在执法西半寸，乍见乍不见。《占》曰“强臣擅命，改政。建元。”十二月，上崩。由是高欢、宇文泰擅权两国。又二年十一月乙丑，三年八月庚午，十二月庚申，月皆在毕，晕毕、昴、参、五车。自三年二月至明年正月，东、西魏凡四大赦。

又按《后志》：五月己亥，荧惑逆行，掩南斗魁第二星，遂
入斗口。先是，元年十一月，荧惑入斗，十馀日出而逆
行，复入之，六十日乃去。斗，大人之事也。占曰：“中国大
乱，道路不通，天下皆更元易政，吴越之君绝嗣。”是岁
东西帝割据山河，遂为战国。比十月至正月，梁、魏三
帝皆大赦改元。或曰：“斗为寿命之养，而火以乱气干”
之，耄荒之戒也。是时，梁武帝年已七十矣，怠于听政，
专以讲学为业，故皇天殷勤著戒。又若言曰：“经远之
谋替矣，将以逆乱终之，而剿其天禄焉。”夫天悬而示
之，且犹不悟，其后摄提复周，卒有侯景之乱云。

〈注〉十二月，梁人立元庆和为魏王，屯平濑。明年正月，东南行台元晏大破之。六月，豫州刺史尧雄又大破梁师于南顿。十月，梁攻单父，徐州刺史任祥又大破之，斩虏万馀级。十二月，柳仲礼寇荆州，诸将又大败之。时梁军政益㢮，故累有负败之应。

### 孝静帝天平元年十二月太白食月月在毕晕闰月月掩心〈按太白食月占见二年〉

按《魏书孝静帝本纪》，不载。　按《天象前志》，“天平元年
十二月庚申，月在毕，晕昴、毕、觜、参两肩、五车五星。闰
月庚子，月掩心中央星。”

天平二年三月，月晕北斗，又犯太白，有星孛于太微
历下台、室、壁。七月，金、土合于七星。八月，月犯心。十一
月，月又掩心。十二月，流星出天市。

按《魏书孝静帝本纪》，不载。　按《天象前志》：二年三月，
月晕北斗第二星。占曰：“籴贵兵聚。”是月，齐献武王讨
山胡刘蠡升，斩之。三年，并、肆、汾、建诸州霜俭。壬申，月
在娄，太白在月南一寸许，至明，渐渐相离。八月己卯，
月在心，去心中央大星西厢七寸许。十一月戊辰，月
在心，掩前小星。　又按《后志》：二年，有星孛于太微，历
下台及室壁，而灭南宫，成周之墟，孝文之馀烈也。孛
星由之，易政徙王之戒。天象若曰：“王城为墟，夏声几
变，而台阶持政，有代夺之渐乎？且抵于营室，更都之
象也。”是后两霸专权，皆以北俗从事，河南新邑遂为
战争之郊。间三岁，至兴和元年九月，发司州卒十万
营邺都，十月，新宫成。

〈注〉天平元年闰月，月掩心大星；二年八月，又犯之，相去七寸；十一月，又掩心小星。相臣逼主之象。且占曰：“人臣伐主，应以善事除殃。”时两雄王业已定，特以人臣取容而已。至兴和二年八月，月又犯心大星。后数年而禅代。

又按《后志》，元象二年七月壬戌，金土合于七星，癸亥，
遂犯七星。七星，河南之分，金而犯土，将有封畿之战。
且占曰“其分亡地。”先是，去年十二月癸丑，太白蚀月，
是岁三月壬申，太白又与月合，相距一寸，大战之祥也。月象强大之国，而金合之，秦师将胜焉。十二月，有
流星从天市垣西流，长且一丈，有尾迹。三年正月，渤
海王欢攻夏州，克之。十月丁丑，月犯火。占曰“大将有
𩰚死者。”十二月，大都督窦泰入潼关。明年，宇文泰距
击，斩之。十月，遂及渤海王欢战于沙苑，欢军败绩，捕
虏万馀。是月，独孤信拔洛阳。〈按元象无二年三年恐此即天平二年之变存

以备考

天平三年春正月，月掩轩辕。十月，月犯荧惑。十一月，
荧惑犯岁星。

按《魏书孝静帝本纪》，不载。　按《天象前志》：三年春正
月丁卯，月掩轩辕大星。十月丁丑，月在荧惑北，相去
五寸许。　又按《后志》：十一月荧惑犯岁星。占曰：“有内
乱臣谋主。”

《天平》四年正月，客星出紫宫。二月、八月，月再掩五车。
十一月，太白昼见。

按《魏书孝静帝本纪》，不载。　按《天象前志》：四年二月
壬申，月掩五车东南星。庚辰，月连环晕北斗。八月癸
未，月掩五车东南星。　又按《后志》：正月，客星出于紫
宫。《占》曰：“国有大变。”二月壬申、八月癸未，月再掩五车
东南星。占曰：“兵起，道不通。”十一月，太白昼见。占曰：“军
兴为不臣。”

### 元象元年二月填星犯上相三月月掩轩辕填星又犯上相六月太白入东井七月太白在柳昼见八月大流星出房心十月月晕胃昴毕又晕太微轩辕角

轸：十一，月晕五车、东井、南、北河。

按《魏书孝静帝本纪》，不载。　按《天象前志》，元象元年
三月丁卯，月掩轩辕大星。十月己亥，阴云斑驳，月在
昴，晕胃、昴、毕。占曰：“大赦。”兴和元年五月，大赦天下。丁
未，月在翼，晕太微轩辕左角轸二星。十一月庚午，月
在井，晕五车一星及东井南北河。占曰：“有赦。”兴和元
年十一月，大赦改年。　按《后志》天平五年。〈即元象元年〉二
月庚戌，三月甲子，填星逆顺行，再犯上相。上相，司徒
也。六月，太白入东井。占曰：“秦有兵，大臣当之。”至元象
元年七月，太白在柳，昼见。柳，河南也。八月辛卯，有大
流星出房心北，东南行，长且三尺，尾迹分为三段，军
破为三之象也。先是，行台侯景、司徒高昂围金墉西，
帝及宇文泰自将救之。是月，陈于河阴，泰以中军合
战，大克，司徒高昂死之。既而左右军不利，西师由是
败绩，斩将二十馀人，降卒六万。是月，西帝大傅梁景
叡据长安反，关中大震，寻皆伏诛。

〈注〉天平三年正月。元象元年三月，月再掩轩辕大星。是年，西帝废皇后乙氏，立蠕蠕女为后。明年五月，火犯轩辕大星，既而乙氏遇害。其后蠕蠕后又死，乙氏为祟焉。元象元年十月，月犯昴，晕毕、胃；丁未，在翼，晕大星、轩辕左角；十一月，在井，晕五车、两河东西主。凡三大赦。

### 兴和元年二月火犯井四月火入鬼五月火犯轩辕八月月晕毕觜参五车九月月犯斗又掩昴十月彗出南斗〈按五月火犯轩辕占见元象元年〉

按《魏书孝静帝本纪》，不载。　按《天象前志》：兴和元年
八月辛丑，月在毕，晕毕、觜、参两肩、五车。九月丁巳，月
在斗，犯魁第二星，相去三寸许，光芒相及。丁卯，月掩
昴。　又按《后志》：二月壬子，火犯井。占曰：“秦有兵乱，贵
人当之。”四月，又入鬼。亦兵丧之祥也。又土地之分也。

又按《后志》：“十月辛丑，有彗星出于南斗，长丈馀” ，至

十一月丙戌，距太白三尺，长丈馀，东南指。二月乙卯，
至娄始灭。占曰：“彗出南斗之土，皆诛其上。”〈疑〉又吴分
始自微末，终成著大，而与兵星合焉。《天戒》若曰：“夫劫
杀之萌，其事出来渐矣，而人君辨之不早，终以兵乱
横流，不可扑灭焉。”娄又徐方之次，乱之所自招也。
兴和二年四月，金木相犯于奎，火木又相犯于奎。八
月，月犯心；十一月，太白与填星相犯于氐。

按《魏书孝静帝本纪》，不载。　按《天象前志》：“二年八月
己酉，月犯心中央大星。”　又按《后志》：“四月己丑，金木
相犯于奎，丙午，火木又相犯于奎。”奎为徐方，所以虞
蹶防之寇也。岁主建国之令，而省人君之差败。火主
乱，金主兵，三精洊而聚谋，所以哀矜下土，而示驱除
之戒也。是时梁主衰老，太子贤明，而不能授之以政
焉。由是领军朱昇等浸侵明福之权。至武定五年，侯
景窃河南六州而叛，又与连衡而附益之。是岁十二
月，梁师败绩于彭城，捕虏五万馀级，江、淮之间，始萧
然愁叹矣。明年，师大败，陷溺以十万数。景遂举而济
江，三吴大荒，道殣流离者大半，淮表二十六州，咸内
属焉。昔三精聚谋于危，九年而高氏霸。至是聚谋于
奎而萧氏亡。亦天之大数云尔。　又按《后志》，十一月
甲戌，太白在氐，与填星相犯。氐，郑地也。

兴和三年春正月，月在毕，晕东井、参、昴、五车。八月，月
晕毕、昴、娄、胃、五车。

按《魏书孝静帝本纪》，不载。　按《天象前志》，三年春正
月辛巳，月在毕，晕东井、参两肩、毕西轹、昴、五车五星。
占曰：“大赦。”武定元年正月，大赦改元。八月丁巳，月在胃，晕毕、岁星、昴、娄、胃、五车一星，须臾晕缺复成。
兴和四年七月，火木合于井。十一月，月在七星，晕荧
惑、轩辕、太微帝座。十二月，月又晕昴、毕、五车。

按《魏书孝静帝本纪》，不载。　按《天象前志》：四年十一
月壬午，月在七星，晕荧惑、轩辕、太微帝座。十二月壬
寅，月在昴，晕昴毕、五车两星。占曰：“有赦。”武定二年三
月，齐献武王历冀定二州，因入朝，以今春亢旱，请蠲
悬租，赈穷乏，死罪已下，一皆原宥。　按《后志》，七月壬
午，火木合于井，相去一尺，占同天平。明年北豫州刺
史高仲密据武牢西叛，宇文泰帅众援之。戊申，及渤
海王战于邙山，西军大败，虏王、侯将校四百馀人，获
六万馀级。

〈注〉元年八月，月在毕，晕昴、毕、觜、五车。二年正月，大赦。三年正月至八月，又再晕之，岁星在焉。四年十一月，月晕轩辕、太微；壬申，又晕胃、昴、毕、五车。皆兵饥，赦祥也。明年，东西主皆大赦。后年三月，高欢入朝，以春冬亢旱，请赈穷乏，死罪已下皆宥之。

### 武定二年四月荧惑犯上将又犯右执法

按《魏书孝静帝本纪》，不载。　按《天象后志》：武定二年
四月丁巳，荧惑犯南宫上将，戊寅，又犯右执法。占曰：
“中坐成刑，金火尤甚。”

武定四年正月，月蚀轸。四月，太白昼见。六月，月入毕。
九月，月在翼，晕轩辕、太微帝座。荧惑、太白犯左执法。
是年，有星坠于神武营。

按《魏书孝静帝本纪》，不载。　按《天象前志》：四年正月
己未，月蚀轸。六月癸巳，月入毕中。九月癸亥，月在翼，
晕轩辕、太微帝座、荧惑。占曰：“兵起。”是月北徐州山贼
郑土定自号郎中，偷陷州城。仪同斛律平讨平之。
又按《后志》：四月庚午，金昼见。六月癸巳，月入毕。九月
壬寅，太白在左执法东南三寸许。是为执法事。
按《北齐书神武本纪》：“武定四年九月，神武围玉壁，顿
军五旬，城不拔，死者七万人，聚为一冢，有星坠于神
武营，众驴并鸣，士皆詟惧。神武有疾，十一月庚子，舆
疾班师。”

武定五年正月，月犯毕，晕昴、井、觜、参、五车，又晕轩辕、
太微。

按《魏书孝静帝本纪》，不载。　按《天象前志》：五年正月
乙巳，月犯毕大星，晕昴、东井、觜、参、五车二星。占曰：“大
赦。”五月丁酉朔，大赦天下。庚辰，月在张，晕轩辕大星、
太微天庭。　又按《后志》：正月月犯毕大星。贵人之谪
也。先是九月，大丞相欢围玉壁不克。是月，欢薨于晋
阳。辛亥，侯景反，仆射慕容绍宗击之。八月，淮南三王
谋反，诛。明年，绍宗攻王思政于颍川，竟溺。

〈注〉四年九月，月在翼，晕轩辕、太微帝座。五年二月，晕昴、毕、参、井、五车；五月，在张，又晕轩辕、太微。时兵革屡动，东、西帝皆比岁大赦。

武定七年九月，月掩岁星，在斗。

按《魏书孝静帝本纪》，不载。　按《天象前志》：七年九月
戊午，月在斗，掩岁星。占曰：“吴越有忧。”是岁侯景破建
业，吴人饿死及流亡者，不可胜数。　又按《后志》：九月
戊午，月掩岁星在斗。斗为天庙，帝王寿命之期，月由
之以干岁星，是为大人有篡杀死亡之祸。是岁梁武
帝以忧逼殂，明年而齐帝后年西主文帝及梁简文
又终，天下，皆有大故，而江表尤甚。

武定八年三月，“岁填太白在虚。”

按：《魏书孝静帝本纪》，不载。　按《天象后志》：“八年三月
甲午，岁填、太白在虚。虚，齐分，是为惊立绝行，改立王
公。荧惑又从而入之，四星聚焉。五月丙寅，帝禅位于
齐。是岁西主大统十六年也。”是时两主立而东帝得
全魏之墟，于天官为正。昔宋武北伐，四星聚奎；及西
伐秦，四星聚井；四星聚参，而渤海始霸；四星聚危，而
文“宣受终。”由是言之，帝王之业，其有征矣。其后六年，
西帝禅于周室，天文史失其传也。